पूर्वांचल से लेकर पश्चिमी उत्तरप्रदेश तथा बुंदेलखंड में समस्याओं की भरमार है| ऐसे कई ज्वलंत मुद्दे हैं जिन्हें अब तक किसी ने नहीं उठाया है| राहुल के पास तो सुनहरा मौका है कि वे इन मुद्दों को प्रमुखता से उठाएं ताकि जनता को यह विश्वास हो सके कि यही है वह जो हमारी दुःख-तकलीफों को खत्म कर सकता है| उमा भारती के बाहरी होने या न होने से जनता को कोई फर्क नहीं पड़ने वाला| ऐसा भी नहीं कि राहुल यह न बताते तो जनता नहीं जान पाती| मगर जनता को उसका हमदर्द चाहिए जो उसे किसी में नहीं मिला| राहुल के लिए अभी भी समय है कि वे केंद्र सरकार की खामियों को स्वीकार कर जनता के दरबार में जाएँ और अपनी कमियों को जनभागीदारी से दूर करने का विश्वास जनता में पैदा करें| तभी राहुल सत्ता के सेमीफ़ाइनल को जीत फ़ाइनल खेलने का ख्वाब पालें वरना तो उनका हारना तय है|